Poročila, 18.11.2004


Naslov: NA LUKOVCU GRADIJO SVOJ DOM

Napoved za  voditelja:

V majhni vasici Lukovec nad Sevnico, ki šteje le 200 prebivalcev, so se odločili, da zgradijo svoj dom. Z gradnjo so začeli v letu 2001, vendar dom še vedno ni dokončan, kljub veliki zagnanosti krajanov, ki so dom tudi sami zgradili in za njegovo gradnjo zbrali denar.

T- "GORAN ROVAN>Lukovec 
X- $Jože Grajžl


Kulturno mladinski dom na Lukovcu ima zdaj že fasado, urejeno je pritličje. Vse to pa so zgradili krajani sami, saj so v teh letih opravili kar osem tisoč prostovoljnih ur.

T- STANKO LISEC
X- predsednik gradbenega odbora

5.48 Vaščani so se zelo velik udeleževal prostovoljnega dela. Pri zbiranju sredstev so nam pa pomagali delovne organizacije v Sevnici, privatniki s svojimi stroji in s svojimi zvezami pomagali do teh sredstev, da smo pač ta objekt pripeljali do te faze, ki je sedaj.

Veliko denarja so krajani zbrali tudi na dobrodelnih koncertih, ki so jih pripravili vsako leto. Tako bo tudi letos, dobrodelni koncert pripravljajo to nedeljo v sevniški športni dvorani.
T- NEŽIKA NOVŠAK
X- organizacijski odbor dobrodelnega koncerta

6.54 Sedaj prirejamo že 4. dobrodelni koncert in smo spet zbral kar uspešne, dobre glasbenike.

7.13
In s temi sredstvi, ki jih bomo zbrali na tem koncertu bomo potem dogradili ta naš dom in ga dali svojemu namenu. 


V domu nameravajo dokončati še večnamensko dvorano, urediti njegovo okolico in asfaltirati zunanje športno igrišče. Upajo, da bodo zbrali dovolj denarja, tako da bi do poletja vse tudi dokončali. Ker veliko naredijo kar sami, jim mnogi radi pomagajo, saj se zavedajo, da bi dom sicer le težko dokončali.

